Nemunaičių tiltas

Nemunaičių tiltas – neveikiantis senasis automobilių tiltas, kertantis Kirsnos upę ties Nemunaičiais, Kalvarijos savivaldybėje. Nenaudojamas dviejų angų arkinis tiltas su išgaubta važiuojamąja dalimi stūkso upės slėnyje prie pat kito gelžbetoninio tilto kelyje , apie 5,5 km į pietryčius nuo Kalvarijos. Pripažintas regioninės reikšmės inžineriniu ir architektūros paminklu, 1999 m. įrašytas į Kultūros vertybių registrą, unikalus objekto kodas . 

Kelio Alytus-Simnas-Krosna-Kalvarija 51,5 km 1929 m. buvo pastatytas gelžbetoninis arkinis dviejų tarpatramių tiltas su važiuojamąja dalimi viršuje. Šio tilto projektą parengė inžinierius Pranas Markūnas. 

Tiltas 2012 m. buvo suremontuotas: ant važiuojamosios dalies paklota nauja danga, sutvarkyti ir nudažyti apsauginiai aptvėrimai, gelžbetonio konstrukcijos, sutvirtinti prietilčio pylimai su įrengtais betoniniais laiptais. Tiltas liko pravažiavimui uždarytas, tačiau patogus lankymui. 

Apie 100 m į aukštupio pusę yra apleistas pakabinamas pėsčiųjų tiltas (išlikę įtempti lynai, atraminių kranto konstrukcijų, medinio pakloto fragmentai).

Konstrukcija 

Kartu su ramtais tilto ilgis 55 m, arkiniai tarpatramiai po 20,65 m. Danga iš asfaltbetonio, šalitilčiai neįrengti. Trišarnyrinių arkų aukštis lygus 4,0 m, šoninės arkų sienelės padarytos iš monolitinio gelžbetonio, jų storis 0,4 m. Nuo arkos skliautų vanduo nuleidžiamas per įrengtus šulinėlius, kurių yra po vieną kiekviename skliaute. Arkų (skliautų), ramtų bei taurų tuštumos užpildytos žvyro–grunto mišiniu, ant kurio įrengtas akmenų grindinys. Arkų šarnyrai sumontuoti iš 20 cm storio švino plokščių. Tilto paklotas įrengtas išgaubtoje kreivėje. Parapetinis bordiūras įrengtas apibetonuojant turėklą. Jo aukštis 0,4 m. Turėklai iš metalo. Tilto galuose ant ramtų įrengtos 6,17 m ilgio sienutės. Krantinės atramos – ramtai ir tarpinė atrama – tauras iš monolitinio gelžbetonio. Tilto atramoms įrengti poliai nebuvo kalami dėl pakankamai tvirto grunto.

Tilto duomenys 

 Tūrinė erdvinė kompozicija – dviejų angų, arkinis, su išgaubta važiuojamąja dalimi 
 Bendras ilgis – 55 m
 Važiuojamosios dalies plotis – 6,5 m
 Konstrukcijos - arkų plokštės, šoninės sienelės iš monolitinio gelžbetonio
 Turėklų tipas – metaliniai
 Funkcinė įranga - nuo arkos skliautų nuvesti vandens nuleidimo šulinėliai, šlaituose kūgio formos latakai

Šaltiniai 

Kalvarijos savivaldybės paveldas
Lietuvos arkiniai tiltai